Alexis, sain sähköpostia koulustasi.
En tiennyt, että hän on sijaisopettaja. Mitään ei tapahtunut.
Siitä ei ole kyse, ja ole kiltti, äläkä taas ryhdy sille tielle.
-Ilmeisesti luokassa on täiepidemia. -Herran pieksut.
Varmaan Kelsey. Hän on hevostyttö.
-Jos et pidä jonkun ulkonäöstä... -Isä, tuo oli ilkeää.
Hän ei näytä hevoselta. Hän vain puhuu niistä, ja haisee lievästi.
Raavit itseäsi jatkuvasti.
Olen vain allerginen untuvatyynylle.
Ei, sinulla on luultavasti täitä. Raavit, koska sinulla on täitä.
Kävimme joka huoneessa vaihtamassa lakanoita.
Osaavatko täit hypätä?
Onko täi voinut hypätä hänen sängystään minun sänkyyni?
-Lakatkaa sanomasta täi. -Lakanat pitää vaihtaa uudestaan.
Mistä tiedän, etten saanut häneltä täitä?
-Sinulla ei ole täitä. -Kellään täällä ei ole.
Sinulla on. Sinulla on täitä.
Alexis, käy ostamassa kaupasta jotain, millä tuo hoidetaan.
Minä vaihdan kaikki lakanat.
Sai olla viimeinen sääliselfie Kelseyn kanssa.
Pysy kaukana.
Huonesiivous. Ai, hei.
Tulin vain vaihtamaan lakanat.
Sänky on jo pedattu.
Osa vieraista haluaa sekä aamu- että iltalakanat.
Nämä ovat vähän paksummat. Jos ei haittaa, käyn työhön.
Ei tarvitse. Emme ole edes koskeneet lakanoihin.
-Hyvä, hyvä. -Miksi se on hyvä?
Teillä on siis kiireinen päivä. Ylös ja ulos.
Tukkasi on poninhännällä, se on loistavaa.
Tarkoitan, että ulkona on kuuma.
Niska saa hengittää.
Olimme juuri lähdössä ulos.
Hyvä ajoitus.
Mennään yhtä matkaa ovesta ulos.
Haluatte siis lakananvaihdon?
-Se ei ole tarpeen. Kiitos. -Sinun jälkeesi.
Eli jätetään kaikki ennalleen.
Hei. Anteeksi, että olen myöhässä. Oli hektinen aamu.
-Mitä kuuluu? -Hyvää, kiitos.
Hauska nähdä sinua.
Puhutko minulle? En ole tottunut tällaiseen ystävällisyyteen.
Puhun. Emme ole nähneet viikkoihin, joten on kiva tavata taas.
Passiivis-aggressiivisuus sikseen-
-olemme nyt työssäkäyviä ammat- tilaisia. Äiti Oprah olisi ylpeä.
Voi sitä noinkin katsoa.
Tiedätkö, mikä olisi hauskaa?
-Hengailla teillä tänään. -Et ole ikinä käynyt meillä.
Sanoit juuri, ettemme ole viettäneet aikaa yhdessä ja se vaivaa sinua.
En muista sanoneeni tuota loppuosaa.
Miten olisi myöhäinen illanvietto tai platoninen yökyläily?
Mitä sinulla on päässä?
Pipo. Koeajan sitä kauppaa varten.
Mitä sen alla tapahtuu?
-Toisella puolella. -Se on suihkumyssy.
Tämä ei siis liity mitenkään motellin täiepidemiaan?
Isäsi soitti minulle.
Tämä on ennaltaehkäisyä.
-En voi päästää kauppaan täitä. -Ei se toimi niin.
Intosi platoniseen yökyläilyyn-
-ei kai liity siihen, että siskollasi on täitä.
Tuo pitää lähes täysin paikkansa.
Huomenta.
-Kuka kertoo hänelle? -Minä teen sen.
-Onko minut irtisanottu? -Ei.
-Lähden suosiolla. -Sinulla on vielä 3,5 vuotta.
Kuka niitä laskee?
Tiedän, että kaupungin kaunistaminen on sinun juttusi-
-joten sinua varmasti kiinnostaa, että rakennamme puutarhan.
-Ja parempaa on luvassa. -Toivottavasti.
Nimeämme sen sinun mukaasi.
Katsokaa tuota. Täydellinen shokki.
Olen imarreltu-
-mutta rahat voisi käyttää paremmin muuhun.
Voisimme kunnostaa teitä-
-katuvaloja, puistoja, jalkakäytäviä, liikennevaloja...
Et taida ymmärtää, miten harvinaista on saada nimensä johonkin täällä.
Okei, koko kaupunki on nimetty minun mukaani ja Bobilla on penkkinsä.
Bobin penkki.
Ronniella on vapaa-ajankeskuksensa.
Se on ulkotenniskenttä, ja viime vuonna verkko varastettiin.
Ronnie on vaatimaton.
Vapaa-ajankeskus on tärkeä kutupaikka nuorisolle.
Samoin penkki.
Niin paljon kuin haluaisin auttaa tämän kaupungin väestönkasvua-
-lisäämällä teiniraskauksia, joudun kieltäytymään.
Kyse on perinnöstä.
Nimesi tullaan ikuisesti yhdistämään tämän kaupungin nimeen.
-Tuosta ei ole apua. -Arvostan suuresti elettä.
-Ennen kuin sanot ei... -Ei.
Tämä on tosi iso juttu, Moira.
Että teemme tämän sinulle. Hyvä on.
Alexis, en tiennyt, että tulet töihin tänään.
En ollut aikonut, mutta kaappiesi sotkuisuus nyppi minua.
-On lauantai. -Tiedän.
Toinen syy on se, että törmäsin yhteen asiakkaistamme.
Hänen koirallaan on täitä, ja hän pelkää saaneensa täitartunnan.
Kuka se oli?
Marideth.
Hän on uusi. Et ehkä muista häntä. Keskipituiset, laineilevat hiukset.
Haluaako hän apuani?
Ei, hän on liian nolona.
Sanoin, että Marideth-
-sinun ei tarvitse hävetä. Olet yhä todella viehättävä.
Osta vain täishampoota ja hoida asia.
Okei.
Juttu vain on niin, ettei ihminen voi saada koiralta täitä. Se on eri täi.
Mitä hänen pitäisi käyttää?
Hän voi käyttää täishampoota, mutta täit pitää kammata pois.
Voit kertoa hänelle, että täitä houkuttaa vain puhdas päänahka-
-eikä kannata hävetä.
Lisäksi olen melkoinen samurai metallikamman kanssa.
Oletko varma? Hän ei halunnut vaivata viikonloppuna.
Olen varma.
No, minä kerron hänelle.
-Tajusit kai, että puhun minusta? -Aika nopeasti.
Kiitos, olet suloisin pikku eläinlääkäri.
En sanoisi pikku. Nostan penkistä 102 kiloa. Siihen ei pieni...
Ted!
Lajittelisitko nämä body milkit koon mukaan? Kiitos.
Voiko tätä juoda?
Se on nestemäistä kosteusvoidetta iholle. Ei sitä voi juoda.
-Kysyitkö sinäkin, voiko sitä juoda? -Siinä lukee "body milk".
Sanoin, että etiketti on harhaan- johtava, mutta David ei uskonut.
Mitä sanoitkaan?
"Jokainen tervejärkinen tajuaa, ettei se ole maitoa."
Mitä body milk muka on, muuta kuin maitoa keholle?
-Juuri niin. -Stevie, eikö niin? Patrick.
-Olen kuullut paljon sinusta. -Valetta kaikki.
Jokainen tervejärkinen tajuaa sen.
Pidän hänestä.
-Pidän sinusta. -Näinkö tämä menee?
Meillä on paljon töitä, eikä minulla ole aikaa puolustautua teitä vastaan.
Onko sinulla suihkumyssy?
Alexisilla on täitä. Tämä on ennaltaehkäisyä.
Käyttämällä pipoa, jota ei nyt voi myydä.
Tutkin, ettei hänellä ole täitä.
Suihkumyssy taitaa olla vain muotikannanotto.
Asut yhä sellaisen kanssa, jolla on täitä. Ne voivat tarttua koska vain.
-Haluatko, että saan täitä? -Haluan vain, että olet varovainen.
Voit nukkua luonani tänään, jos haluat.
Kiitos, mutta Stevie tarjosi jo kotiaan aamulla.
Voinko minä tulla teille?
Tämä on tosi hauskaa. Nautin tästä kovasti.
En uskonut näkeväni tätä päivää.
Sinut on kesytetty tunnistamattomaksi.
Meillä on ollut melkoinen päivä täällä.
Tämä ehkä piristää sinua. Valtuusto haluaa nimetä puutarhan mukaani.
Puutarhan?
Sepä imartelevaa. Uusi sulka hattuusi.
Olen saanut tarpeeksi kunnianosoituksia.
Minulla on se teatteri Pasadenassa, stipendi Phoenixissa
David ja Alexis.
Puutarha on silti kiva. Mieti kahdesti ennen kuin kieltäydyt siitä.
Kieltäydyin jo.
Vai niin.
Sitä vain, että...
Noin kuukausi sitten kuulin Pasadenan Lucy Albion Studio Theaterista.
En tunne sitä.
-Sen nimi oli ennen Moira Rose... -Älä sano sitä.
Vietiinkö teatterilta minun nimeni? Kuka helvetti on Lucy Albion?
Vapaaehtoinen paikannäyttäjä, joka kuoli viime vuonna.
Koska aioit kertoa minulle?
Olet ennenkin ylireagoinut huonoihin uutisiin.
Ajattelin, että ottaisit uutisen paremmin kuultuasi puutarhasta.
Minä kerroin juuri sinulle puutarhasta.
Pyysitkö Rolandia ja Bobia nimeämään puutarhaan mukaani?
En.
He halusivat nimetä sen mukaasi.
Kun olin tarjoutunut maksamaan nimilaatan ja osan kustannuksista.
Uskomatonta.
Ajattelin, että kun sinulla on oma puutarha-
-teatterin menetys kirpaisee vähemmän.
Minä en kaipaa sääliä. Minua ei tarvitse paapoa kuin lasta.
-Minusta se oli hieno ele. -Mitähän muuta salaat?
En mitään.
-Alexisilla on täitä. -Mitä?
Kai ajelit hänen päänsä? Hän tarvitsee peruukin.
Ei minun peruukkiani. Nämä pitää sulkea laatikkoon.
Moira, asia on hoidossa. Sinuna harkitsisin puutarhaa uudestaan.
Se puutarha tuntuu minusta yhtä etovalta kuin tyttäremme päänahka.
Ja minä kun pelkäsin, että ylireagoisit.
Mitä teet täällä?
-Käskitte vaihtaa lakanat. -Kielsimme vaihtamasta niitä.
Ai, kielsitte vaihtamasta niitä.
Luulin, että sanoitte: "Vaihda lakanat."
Nyt kun olen tässä...
Ole hyvä ja anna sängyn olla.
-Mistä on kyse? -Mistäkö?
Minun... Hyvä on.
Tyttäreni ja minä valmistelimme huoneen aiemmin.
Kävi ilmi, että hänellä on täitä.
Vaihdan lakanoita, koska en halua ottaa riskiä.
6-vuotiaallamme oli täitä viime vuonna. Kuinka vanha sinun on?
28.
Tarkistin hiusharjasi, ja se on puhdas.
Tarkistitko hiusharjani?
Se kuuluu palveluun.
Mikset vain kertonut täistä?
Täi kirjaimellisesti putosi päästäni oppikirjalleni tänä aamuna.
Se oli iljettävää.
En halunnut, että näet minut jonain ötökkänaisena.
Olen nähnyt pahempaakin.
Kirppuja, punkkeja, matoja.
Ne kaikki tietysti olivat lemmikkieläimissä.
Tarkoitan vain, että voisi olla huonomminkin.
Voisin ajella päätäsi kaljuksi.
Olet hyvä tässä. Muistan yhden kerran Bangkokissa.
Siellä oli ravintola, joka tarjosi tahitilaista ruokaa ja päähierontaa.
En tiedä, kumpi etoo enemmän.
Tämä mitä teen nyt vai sen ravintolan konsepti.
Se oli lounge-ravintola.
Thaimaasta puheen ollen-
-tämä on ehkä intiimein asia, jonka olen tehnyt työntekijän kanssa.
Thaimaasta puheen ollen olemme tehneet jotain vielä intiimimpää.
Tarkoitin työsuhteen aikana.
Ei sillä, että tekisin tämän kenellekään muulle.
-Kiitos. -Tämä on oikeastaan aika etovaa.
-Sanoit, ettei se ole niin kamalaa. -Täällä on melko isojakin.
Lasken leikkiä.
Tai ehkä en sittenkään. Kaikki hyvin, kaikki hyvin.
Se oli äiti. Nappasimme sen.
Hei. En voi kiittää kylliksi kutsusta.
Kiitä vain itseäsi.
Tämä on paljon kivempi kuin odotin. Kuvittelin, että asut maan alla.
-Pommisuojassako? -Sen tapaisessa.
Katso nyt, mitä olet tehnyt paikalle. Olet laittanut taulunkin seinälle.
-Tuossa on Sarah McLachlan -juliste. -Häntä et pilkkaa.
Kuka tässä pilkkaa? Seurasin Lilith Fair -kiertuetta kaksi kesää.
Kaksi hammasharjaa.
Juuri tämän takia en olisi saanut suostua ottamaan sinua tänne.
-Tarvitsetko kahta hammasharjaa? -Kyllä tarvitsen.
Ehkä tapailin jotakuta hiljattain ja unohdin heittää hammasharjan pois.
Siitä et olekaan tainnut kertoa.
Varmaan olisin kertonut, jos sinulla ei olisi niin kiire kaupan kanssa.
Oliko tuo hienovarainen vihjaus, että sinulla on ikävä minua?
Ei ole.
Olen samaa mieltä, ettei sosiaalinen tilanteemme ole ihanteellinen.
Me molemmat kuitenkin menestymme, ja sitä pitäisi juhlia.
Missä juomat muuten ovat? Tuossa jutussako?
Eli jääkaapissa.
Näen vain kaksi keitettyä munaa pussissa. Pitäisikö huolestua?
-Vodka on pakastimessa. -Vai niin.
Siinä hän on.
Katsopas tätä tyttöä.
Mikä lahja.
Moira.
Halusin vain onnitella puutarhan johdosta.
-Kiitos, mutta kieltäydyin kunniasta. -Niinkö?
Vaikka rakastankin huomiota, joskus on paras vain astua sivuun.
Yllättävää. Kun koulun uusi leikkikenttä nimettiin mukaani-
-olin riemuissani.
Se voi olla jännittävää, kun kunnianosoitus vastaa panosta.
Mukaani nimettiin teatteri, country clubin naisten pukuhuone ja tie.
-Kokonainen tiekö? -Ei mitä tahansa tietä.
Se oli henkiä pelastava tie, joka oli omistettu pelastusajoneuvoille.
Niin kuin palotie?
Sen nimi oli Evakuointireitti 14.
Sisäpiiri kutsui sitä hellitellen Moira Rosen bulevardiksi.
Nimeäsi kantava pieni, paikallinen puutarha-
-ei vähentäisi niiden muiden upeiden saavutusten merkitystä.
Niin voisi ajatella, mutta tämän kyseisen tribuutin-
-osti minun aviomieheni rauhoittaakseen egoani.
Ja se eroaisi niistä muista kerroista, koska...
Filantropia ja tunnettuus kulkevat tietysti aina käsi kädessä, mutta...
Tiedän, ettet halunnut tätä-
-mutta Johnny ilahtuisi kovasti, jos hän saisi tehdä sinut iloiseksi.
Roland ostaa minulle joka vuosi kookosmacaroneja-
-enkä raaski kertoa, että minulla on paha kookosallergia.
Joka ystävänpäivä saan kauhean ihottuman.
Viime vuonna kurkkuni meni melkein kokonaan umpeen.
Oli virhe syödä ne munat.
En voi uskoa olevani ansassa peiton alla tietäen, että söit ne munat.
Patrickin jääkaappi on takuulla täynnä.
-Mitä tuo tarkoitti? -Hänellä on elämä järjestyksessä.
Hän on tavoiteltava poikamies. Patrick.
Niin kai.
Mitä? Hän on liikekumppanini.
-Eivätkö ne kaikki ole? -Mitä sinä teet?
Tunnutte tulevan hyvin juttuun keskenänne.
Koska täydennämme toisiamme ammatillisesti.
Hän tarjosi kotiaan sinulle yöksi.
Koska toisin kuin me, hän on hyvin antelias-
-eikä hänellä ole mitään taka-ajatuksia.
-Miksi sitten olet täällä? -Koska sinä pyysit ensin.
En pyytänyt.
-Se olisi outoa -Miksi, jos mitään ei ole tekeillä?
Koska olemme liikekumppaneita, enkä tiedä, mistä hän pitää.
Et saa tietää sitä nukkumalla täällä.
En jakaisi vuodetta hänen kanssaan, olisin vierashuoneessa.
Onko hän Bill Gates?
On. Hän on Bill Gates.
-Tämä on hyvä juttu sinulle. -Ei ole mitään juttua.
-Sinä punastut. -Ehkä se johtuu munista.
Luenko oikein?
"Moiran Rosen puutarha."
Vatvoin nimeä aikani. Ehkä sekoitin kaivertajan.
Moiran Rosen puutarha.
Puutarha on siis omistettu ruusulle, jonka Moira omistaa.
Heittomerkkejä ei ole tarpeeksi.
En näe yhtään ruusua.
-Koska niitä ei ole. -Olemmeko me ne ruusut?
Hankin ruusuja puutarhaan, onko selvä?
-Mitä nuo numerot ovat? -Äidin syntymäpäivä.
Ne ovat isäsi luottokortin viimeiset neljä numeroa.
Tilauslomake oli sekava. Siinä oli paljon täytettäviä kenttiä.
Toivottavasti sait hyvän tarjouksen.
Kirjainhinta, joten hän maksoi turhistakin kirjaimista.
Riittää jo. Tämä on silti iso kunnianosoitus äidillenne. Vai mitä?
Eikö olekin?
Kun kuolemme, haudataanko meidät kaikki tänne?
Tekstitys: Hanna Niemi www.sdimedia.com